##### (g) Infháltais

Aithnítear nithe infhaighte ag luach cóir, lúide soláthar d'fhiacha amhrasacha. Is foráil shonrach í an fhoráil d'fhiacha amhrasacha, agus bunaítear é nuair a bhíonn fianaise oibiachtúil ann nach mbeidh an Bord um Fhaisnéis do Shaoránaigh in ann na suimean na go léir atá dlite dó a bhailiú. Aithnítear gach gluaiseacht sa soláthar d'fhiacha amhrasacha sa Ráiteas Ioncaim agus Caiteachais agus Cúlchistí Ioncaim Coinnithe.

##### (h) Léasanna Oibriúcháin

Aithnítear caiteachas cíosa faoi léasanna oibriúcháin sa Ráiteas Ioncaim agus Caiteachais agus Cúlchistí Ioncaim Coinnithe thar shaolré an léasa. Aithnítear caiteachas ar bhonn dronlíneach thar thréimhse an léasa, ach amháin sa chás go bhfuil méaduithe cíosa nasctha leis an ráta boilscithe a bhfuiltear ag súil leis, agus sa chás sin aithnítear na harduithe seo nuair a thabhaítear iad. Aithnítear aon dreasachtaí léasa a fhaightear thar shaolré an léasa.

##### (i) Sochair Fostaithe

Sochair Ghearrthéarmacha

Aithnítear sochair ghearrthéarmacha ar nós pá saoire mar speansas sa bhliain, agus áirítear sochair a fhabhraítear ag deireadh na bliana san fhigiúr Iníoctha sa Ráiteas ar an Staid Airgeadais.

Sochair Scoir

I mí na Nollag 2014, rinne an Roinn Caiteachais Phoiblí, Seachadta agus Athchóirithe PFN (DPENDR) cinneadh socruithe riaracháin athbhreithnithe a thabhairt isteach chun scéimeanna aoisliúntais áirithe a bhunú agus a cheadú i gcomhlachtaí stáit neamhthráchtála lena n-áirítear an Bord um Fhaisnéis do Shaoránaigh. Dhear an DPENDR na socruithe athbhreithnithe chun seachadadh seirbhíse níos éifeachtúla agus níos costéifeachtaí a sholáthar i Ranna agus i ngníomhaireachtaí stáit trí riarachán aoisliúntais a shimpliú agus a nuachóiriú. Thug an Bord um Fhaisnéis do Shaoránaigh tuairimí, atá curtha faoi bhráid DPENDR agus tá an dréacht den scéim ag fanacht le síniú deiridh ag DPENDR, agus ina dhiaidh sin síneoidh an tAire Coimirce Sóisialaí agus an tAire Caiteachais Phoiblí, Seachadta agus Athchóirithe PFN í.

Faoi láthair faigheann baill foirne an Bhoird um Fhaisnéis do Shaoránaigh a bhíodh mar bhaill foirne den Bhord Náisiúnta Athshlánaithe (NRB) a théann ar scor, sochair aoisliúntais de réir théarmaí Scéim Aoisliúntais an Rialtais Áitiúil; faigheann baill foirne a bhíodh ina gcomhaltaí foirne den Bhord Náisiúnta um Sheirbhísí Sóisialta (NSSB) sochair de réir théarmaí Scéim Aoisliúntais na nGníomhaireachtaí Sláinte Ainmnithe; agus faigheann baill foirne a bhí fostaithe ag an mBord um Fhaisnéis do Shaoránaigh tar éis a bhunaithe agus a théann ar scor sochair de réir théarmaí Scéim Aoisliúntais na nGníomhaireachtaí Sláinte Ainmnithe nó na Scéime Aonair.

Is scéimeanna pinsin le sochar sainithe iad na scéimeanna seo a mhaoinítear go bliantúil ar bhonn íoctar mar a úsáidtear ó airgead atá ar fáil don Bhord, lena n-áirítear airgead a sholáthraíonn an Roinn Coimirce Sóisialaí agus ó ranníocaíochtaí ó thuarastail na foirne.

Léiríonn costais phinsin na sochair phinsin atá tuillte ag fostaithe sa tréimhse agus léirítear iad glan ó ranníocaíochtaí pinsin na foirne, a choinníonn an Bord um Fhaisnéis do Shaoránaigh. Aithnítear méid a chomhfhreagraíonn don mhuirear pinsin mar ioncam sa mhéid is go bhfuil sé inghnóthaithe agus fritháirithe ag deontais a fhaightear sa bhliain chun íocaíochtaí pinsin a urscaoileadh.

Léirítear gnóthachain nó caillteanais achtúireacha a eascraíonn as dliteanais scéime sa Ráiteas ar Ioncam Cuimsitheach agus aithnítear coigeartú comhfhreagrach sa mhéid atá in-aisghabhála ón Roinn Coimirce Sóisialaí.